Пкъыгъохэу ыкIи идеехэу жъы хъугъэхэр игъорыгъозэ цIыфхэм ахэзыжьых. Ащ дакIоу ахэр къызэраIощтыгъэ гущыIэхэри амыгъэфедэжьхэу мэхъу, аужым, ащыгъупшэжьыпэхэри макIэп. Лексикэм «къелыекIырэ» гущыIэхэр зэрэхэзыжьхэрэм бзэр къагъэтхьамыкIэу щытэп. Ащ фэдэ процессыр бзэм ихэхъоныгъэ ищыкIэгъэ шъыпкъ, сыда пIомэ жъы хъугъэ гущыIэхэр жабзэм зэрэхэзыжьхэрэм цIыфхэр нахьышIоу зэгурыIонхэм фещэхэшъ ары.